

**Tárgy: A temető fenntartásáról szóló rendelet-**

**tervezet megtárgyalása**

**E L Ő T E R J E S Z T É S**

**Csemő Község Képviselőtestületének**

**2017. november 22-én tartandó ülésére**

Tisztelt Képviselő-testület!

A temetőről és a temetkezési tevékenységről szóló rendelet, és ehhez kapcsolódóan a közszolgáltatás ellátása és biztosítása az időközben bekövetkezett jogszabályváltozások, valamint a díjmértékek tekintetében a törvényben meghatározott évenkénti felülvizsgálati kötelezettség miatt felülvizsgálatra szorul.

A témakört a temetőkről és a temetkezésről szóló 1999. évi XLIII. törvény illetve a temetőkről és a temetkezésről szóló 1999. évi törvény végrehajtásáról szóló 145/1999. (X.l.) Korm. rendelet szabályozza.

A törvény 41. § (39 bekezdése ad felhatalmazást az önkormányzatnak rendeletalkotásra: “A települési önkormányzat, fővárosban a közgyűlés rendeletben állapítja meg - a köztemetőre vonatkozóan - különösen

a) a temető rendeltetésszerű használatához szükséges egyéb helyi tárgyi és infrastrukturális feltételeket;

b) a temető, ravatalozó használatának és igénybevételének szabályait;

c) a temetési hely gazdálkodási szabályait;

d) a sírhely méretezését, sírjelek alkalmazását, a kegyeleti tárgyak, növényzet elhelyezését, a sírgondozás szabályait;

e) temetőben a kegyeleti közszolgáltatások feltételeit, a temetési hely megváltásának és újraváltásának díját, a temetőfenntartási hozzájárulás díját, illetve a létesítmények és az üzemeltető által biztosított szolgáltatások igénybevételének díját;

f) a temetési szolgáltatás, illetőleg a temetőben végzett egyéb vállalkozói tevékenységek ellátásának temetői rendjét”

A törvény 40. § (2) bekezdése rögzíti, hogy “a temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokolt költségek alapján állapítja meg

1. a temetési hely, illetőleg az újraváltás díját,
2. a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díját,

*e)* a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjat,

*d)* a temetőbe való behajtás díját.

1. A (2) bekezdésben meghatározott díjfajtákon belül a köztemetőkre vonatkozó díjak mértékét az önkormányzat rendeletben állapítja meg. A díjmértékeket évente felül kell vizsgálni.
2. Az egyes díjfajtákon belül a temetőben vállalkozásszerűen munkát végzők által fizetendő temetőfenntartási hozzájárulási díj mértéke az adott évben az egyes sírhelyekre megállapított megváltási díjtételek egyszerű számtani átlagának 5%-át nem haladhatja meg.
3. A települési önkormányzat képviselő-testülete a díj megállapításakor kikéri a fogyasztók területileg illetékes érdek - képviseleti szerveinek véleményét.
4. A temető üzemeltetője a szabályzatban megállapított díjakon felül más díjat nem állapíthat meg. Nem szedhető díj a temetőlátogatásért, a temetői utak használatáért és a temetési hely gondozásához igénybe vett vízért.”

Az üzemeltető a 2003-ban, illetve 2004-ben megállapított sírhely árakon nem kér változtatást, a szolgáltatásai díjtételeit viszont szeretné a ma “átlagosnak mondható szintre” emelni.

A rendelet-tervezet 1. mellékletében az üzemeltetővel egyeztetett nettó díjak kerültek feltüntetésre.

A temetőkről és a temetkezésről szóló törvény 40. § (1) bekezdése szerint “az önkormányzat rendelete kötelezővé teheti a temetőn belüli, a elhunyt hűtésével, ravatalozásával, a temetőben erre a célra rendszeresített szállító járművön történő szállításával, továbbá a hamvaknak az erre szolgáló berendezéssel történő szórásával, urnaelhelyezéssel, sírásással, sírhelynyitással, sírbahelyezéssel, visszahantolással, újratemetéssel és exhumálással kapcsolatos feladatok ellátására az üzemeltető szakszemélyzetének és berendezésének igényevételét.”

Az üzemeltető kérte, hogy ezt a lehetőséget biztosítsa számára a Képviselő-testület.

2018. január 1-től a ravatalozó helyiségben temetkezési irodát alakít ki, ahol helyi ügyintézőt foglalkoztat, ezzel is könnyítve a lakosság temetkezési ügyintézését.

A törvény 40. §. (5) bekezdésében foglalt rendelkezéssel kapcsolatban - mely szerint “a képviselő-testület a temetői díjak megállapításakor kikéri a fogyasztók területileg illetékes érdek-képviseleti szerveinek véleményét” – a Pest Megyei Kormányhivatal Érdi Járási Hivatala Közlekedési és Fogyasztóvédelmi Főosztályának állásfoglalása szerint a fogyasztóvédelemről szóló törvény szerint “Fogyasztói érdekképviseleti szervezetnek tekintendő az olyan társadalmi szervezet, amelynek az alapszabályában meghatározott célja a fogyasztók érdekeinek védelme, e célnak megfelelően legalább két éve működik, és természetes személy tagjainak száma legalább ötven fő, továbbá az ilyen egyesületek szövetsége.” Így a fogyasztóvédelmi hatóság nem rendelkzik véleményezési kötelezettséggel a temetői díjak megállapításánál. Tudomásuk szerint a megyében nincs fogyasztói érdekképviseleti szervezet, így nincs kitől véleményt kérni.

A fentiek alapján kérem a Tisztelt Képviselő-testületet, hogy a rendelet-tervezetet megtárgyalni és elfogadni szíveskedjen.

Csemő, 2017. november 16.

Dr. Lakos Roland

polgármester